**cu privire la exercitarea calității de fondator al Instituției Publice**

 **„Serviciul național unic pentru apeluri de urgență 112” de către**

**Ministerul Afacerilor Interne și modificarea unor hotărâri de Guvern**

**----------------------------------------------------**

În temeiul art. 6 lit. k), n) și art. 7 lit. b), lit. e) din Legea nr. 136/2017 cu privire la Guvern (Monitorul Oficial al Republicii Moldova, 2017, nr. 252, art. 412), cu modificările ulterioare, art. 14 alin. (1) lit. d) din Legea nr. 121/2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr. 90-93, art. 401), cu modificările ulterioare și art. 7 din Legea nr. 174/2014 cu privire la organizarea și funcționarea Serviciului național unic pentru apelurile de urgență 112 (Monitorul Oficial al Republicii Moldova, 2014, nr. 231-237, art. 533), cu modificările ulterioare, Guvernul

**HOTĂRĂȘTE:**

**1.** Se stabilește că Ministerul Afacerilor Interne va exercita calitatea de fondator al Instituției Publice „Serviciul național unic pentru apeluri de urgență 112”.

**2.** Se transmit bunurileInstituției Publice „Serviciul național unic pentru apeluri de urgență 112” din administrarea Ministerului Dezvoltării Economice și Digitalizării în administrarea Ministerului Afacerilor Interne.

**3.** Ministerul Dezvoltării Economice și Digitalizării și Ministerul Afacerilor Interne vor institui comisia de transmitere a Instituției Publice „Serviciul național unic pentru apeluri de urgență 112”, în conformitate cu Regulamentul cu privire la modul de transmitere a bunurilor proprietate publică, aprobat prin Hotărârea Guvernului nr. 901/2015.

 4. Ministerul Dezvoltării Economice și Digitalizării va prezenta Ministerului Finanțelor propuneri de redestribuire a alocațiilor aprobate în bugetul de stat pentru anul 2023, urmare transmiterii Instituției Publice Serviciul național unic pentru apeluri de urgență 112 din administrarea Ministerului Dezvoltării Economice și Digitalizării în administrarea Ministerului Afacerilor Interne.

 5. Ministerul Finanțelor, în baza propunerilor recepționate conform pct. 4, va efectua redistribuirea alocațiilor aprobate în bugetul de stat pentru anul 2023, în temeiul art. 60 din Legea finanțelor publice și responsabilității bugetar–fiscale nr. 181/2014 și art. 17 din Legea bugetului de stat pentru anul 2023 nr. 359/2022.

**6.** Se aprobă modificările ce se operează în unele hotărâri ale Guvernului (se anexează).

**PRIM-MINISTRU Dorin RECEAN**

**Contrasemnează:**

Viceprim-ministru,

ministrul dezvoltării

economice și digitalizării Dumitru Alaiba

Ministrul finanțelor Petru Rotaru

Ministrul afacerilor interne Adrian Efros

Aprobate

prin Hotărârea Guvernului

nr.\_\_\_\_\_/2023

**MODIFICĂRILE**

**ce se operează în unele hotărâri ale Guvernului**

1. Hotărârea Guvernului nr. 778/2009 cu privire la aprobarea Regulamentului privind organizarea și funcționarea Ministerului Afacerilor Interne, structurii și efectivului – limită ale aparatului central al acestuia (Monitorul Oficial al Republicii Moldova, 2009, nr. 173, art. 856), cu modificările ulterioare, se modifică după cum urmează:

1) puncul 1 se completează cu următorul text:

„lista instituțiilor publice în care Ministerul Afacerilor Interne exercită funcția de fondator, conform anexei nr. 51.”;

2) se completează cu anexa nr. 51 cu următorul cuprins:

„Anexa nr. 51

la Hotărârea Guvernului

nr. 778/2009

**LISTA**

**instituțiilor publice în care Ministerul Afacerilor Interne exercită funcția de fondator**

Instituția publică „Serviciul național unic pentru apeluri de urgență 112” ”.

**2.** Pe tot cuprinsul Hotărârii Guvernului nr. 243/2016 privind crearea Serviciului național unic pentru apelurile de urgență 112 (Monitorul Oficial al Republicii Moldova, 2016, nr. 55-58, art. 275), cu modificările ulterioare, cu excepția pct. 6, cuvintele „Ministerul Dezvoltării Economice și Digitalizării”, la orice formă gramaticală, se substituie cu textul „Ministerul Afacerilor Interne”, la forma gramaticală corespunzătoare.

3. Hotărârea Guvernului nr. 1207/2018 pentru aprobarea Regulamentului privind modul de ținere a Registrului de stat format de Sistemul informațional automatizat al Serviciului național unic pentru apelurile de urgență 112 (Monitorul Oficial al Republicii Moldova, 2018, nr. 499-503, art. 1315) se modifică după cum urmează:

1) pe tot cuprinsul hotărârii, cuvintele „Ministerul Economiei și Infrastructurii”, la orice formă gramaticală, se substituie cu cuvintele „Ministerul Afacerilor Interne”, la forma gramaticală corespunzătoare;

2) la Regulamentul privind modul de ținere a Registrului de stat format de Sistemul informațional automatizat al Serviciului național unic pentru apelurile de urgență 112:

a) la punctul 49 textul „ și Ministerul Sănătății, Muncii și Protecției Sociale” se substituie cu textul „ ,Ministerul Sănătății și Ministerul Muncii și Protecției Sociale”;

b) la punctul 50 textul „Ministerul Agriculturii, Dezvoltării Regionale și Mediului” se substituie cu textul „Ministerul Agriculturii și Industriei Alimentare, Ministerul Infrastructurii și Dezvoltării Regionale și Ministerul Mediului”.

4. Punctul 6 din anexa nr. 5 la Hotărârea Guvernului 143/2021cu privire la organizarea şi funcţionarea Ministerului Dezvoltării Economice și Digitalizării (Monitorul Oficial al Republicii Moldova 2021, nr. 206-208 art. 341), cu modificările ulterioare, se abrogă.